PROJEKTS




4. pielikums
Iepirkuma id. Nr. RN 2026/39 nolikumam




PAKALPOJUMU LĪGUMS Nr. ___________________

Rīgā, dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums

SIA “Rīgas nami”, reģistrācijas Nr. 40003109638, kuras vārdā saskaņā ar__________________________ rīkojas tās valdes priekšsēdētāja ____________,  un valdes loceklis ________ , no vienas puses, un 
_______________, reģistrācijas Nr. _____________, kuras vārdā saskaņā ar _____________ rīkojas tās _____________ _____________, no otras puses, turpmāk katrs atsevišķi vai abi kopā saukti arī Puse/-es, ievērojot Iepirkuma rezultātu, savā starpā noslēdz šādu Līgumu:

1. Līgumā izmantoto terminu skaidrojumi
1.1. Akts – Pakalpojumu pieņemšanas – nodošanas akts;
1.2. Iepirkums – “Gāzes un šķidrā kurināmā apkures katlu, un siltumsūkņu apkope un remonts” ar identifikācijas Nr. RN 2026/39. 
1.3. Izpildītāja pārstāvis - ________ _________, tālr. _________, e-pasts: ___________;
1.4. Izpildītājs - _________________, reģistrācijas Nr.________________;
1.5. Kopējā līgumsumma - __________ EUR (__________) bez PVN;
1.6. Līgums – šis līgums;
1.7. Maksājums - saskaņā ar abpusēji parakstītu Aktu un attiecīgo Izpildītāja rēķinu, kas sagatavots saskaņā ar Finanšu piedāvājumu, Izpildītājam maksājamā summa;
1.8. Pakalpojumi – cietā kurināmā apkures katlu apkope un remonts vai 
gāzes un šķidrā kurināmā apkures katlu, un siltumsūkņu apkope un remonts.
1.9. Pasūtījums – Pasūtītāja nosūtītā informācija Izpildītājam, kas raksturo nepieciešamās Pakalpojumu to apjomu un izpildes nosacījumus;
1.10. Pasūtītāja pārstāvis - ________ _________, tālr. _________, e-pasts: ___________;
1.11. Pasūtītājs - SIA “Rīgas nami”, reģistrācijas Nr. 40003109638;
1.12. Piedāvājums – Izpildītāja iesniegtais piedāvājums Iepirkumā;
1.13. PIL – Publisko iepirkumu likums;
1.14. Puse – Pasūtītājs vai Izpildītājs;
1.15. Puses – Pasūtītājs un Izpildītājs;
1.16. PVN – pievienotās vērtības nodoklis;
1.17. Tehniskā specifikācija– Līguma 1.pielikums;
1.18. Finanšu piedāvājums – Līguma 2.pielikums.

2. Līguma priekšmets
2.1. Pasūtītājs uzdod un Izpildītājs apņemas profesionāli un kvalitatīvi sniegt Pakalpojumus saskaņā ar Līgumu, Tehnisko specifikāciju, finanšu piedāvājumu un Pasūtītāja norādījumiem.
2.2. Pasūtītājs veic Pakalpojumu pasūtīšanu un Izpildītājs tā izpildi saskaņā ar Tehnisko specifikāciju, Līguma nosacījumiem un Pasūtījumu. Izpildītājs apņemas nodrošināt Pakalpojumu sniegšanu 36 (trīsdesmit sešu) mēnešu laikā no Līguma spēkā stāšanās dienas vai līdz brīdim, kad tiek sasniegta Kopējā līgumsumma, atkarībā kurš no apstākļiem iestājas pirmais.
2.3. Ja līdz Līguma darbības termiņa beigām Kopējā līgumsumma nav pilnībā izmantota, Pusēm ir tiesības, savstarpēji rakstiski vienojoties, pagarināt Līguma darbības termiņu uz laiku līdz 24 (divdesmit četriem) mēnešiem, nepārsniedzot Līgumā noteikto Kopējo līgumsummu un nemainot citus būtiskos Līguma nosacījumus.

3. Pakalpojumu nodošanas – pieņemšanas kārtība
3.1. Pasūtījumu Pasūtītāja pārstāvis nosūta Izpildītājam, izmantojot savu Līgumā norādīto e-pastu, uz Izpildītāja pārstāvja Līgumā norādīto e-pastu.
3.2. Pakalpojumi ir izpildīti brīdī, kad Pasūtītājs tos ir pieņēmis Pusēm abpusēji parakstot Aktu. Izpildītājs Aktam pievieno visus Pakalpojumu pavadošos dokumentus (instrukcijas, materiālu atbilstības deklarācijas, u.tml. ar tulkojumu latviešu valodā) un garantijas dokumentus.
3.3. Pakalpojumu pieņemšanu ir tiesīgs veikt Pasūtītāja pārstāvis.
3.4. Ja izpildītie Pakalpojumi neatbilst Līgumam un/vai Pasūtījumam, kas sagatavots atbilstoši Līguma prasībām, Pasūtītājam ir tiesības atteikties no Pakalpojumu pieņemšanas un neparakstīt Aktu.
3.5. Ja izpildītie Pakalpojumi neatbilst Līgumā noteiktajām kvalitātes prasībām, Izpildītājs apņemas nekavējoties, bet ne vēlāk kā 2 (divu) darbdienu laikā, veikt Pakalpojumos atbilstošas korekcijas, lai tie atbilst Līgumā noteiktajām kvalitātes un Pasūtījuma prasībām.

4. Izpildītāja tiesības un pienākumi
4.1. Izpildītājs apņemas:
4.1.1. sniegt Pakalpojumus saskaņā ar Tehnisko specifikāciju, Finanšu piedāvājumu, Pasūtījumu un Pasūtītāja norādījumiem;
4.1.2. Pasūtījumā norādītajā apjomā, laikā un vietā;
4.1.3. nodrošināt Līguma izpildi ar nepieciešamajiem resursiem un līdzekļiem;
4.1.4. jebkurā laikā pēc Pasūtītāja pieprasījuma sniegt atskaiti par Pakalpojumu gaitu;
4.1.5. sniedzot Pakalpojumus, ievērot visas Latvijas Republikas spēkā esošajos normatīvajos aktos noteiktās prasības;
4.1.6. pieprasīt no Pasūtītāja visu tā rīcībā esošo informāciju, kas nepieciešama kvalitatīvai Izpildītāja saistību izpildei Līgumā noteiktajā termiņā;
4.1.7. nekavējoties nosūtīt paziņojumu Pasūtītājam, Izpildītāja pārstāvja maiņas gadījumā.
4.2. Izpildītājs garantē, ka izpildītie Pakalpojumi ir augstas kvalitātes un atbilst Latvijas Republikas spēkā esošo normatīvo aktu un Eiropas Savienības atbilstošo standartu prasībām.
4.3. Izpildītājs patstāvīgi nodrošina visu sev nepieciešamo sekmīgai Pakalpojumu sniegšanai un liek lietā savas profesionālās iemaņas visaugstākajā līmenī, un apņemas izpildīt Līgumā noteiktās saistības apzinīgi, centīgi un augstvērtīgā kvalitātē.
4.4. Izpildītājs apliecina, ka tam ir zināmi visi apstākļi, kas Izpildītājam varētu būt būtiski Pakalpojumu sniegšanai, un Izpildītājs apņemas neizvirzīt Pasūtītājam pretenzijas šajā sakarā.
4.5. Izpildītājam nav tiesības Pakalpojumus vai to daļu nodot izpildei trešajai personai bez Pasūtītāja iepriekšējas rakstiskas piekrišanas.
4.6. Izpildītājs apņemas nodrošināt un ievērot Pakalpojuma izpildē visus spēkā esošos normatīvos aktus.

5. Pasūtītāja tiesības un pienākumi
5.1. Pasūtītājs apņemas:
5.1.1. izsniegt Izpildītājam Pasūtījumu un visu Pasūtītāja rīcībā esošo informāciju, kas nepieciešama Pakalpojumu sniegšanai;
5.1.2. pieņemt Pakalpojumus un parakstīt Aktu, ja Pakalpojumi atbilst Līguma noteikumiem;
5.1.3. veikt Līgumā paredzētos maksājumus;
5.1.4. nekavējoties nosūtīt paziņojumu Izpildītājam, Pasūtītāja pārstāvja maiņas gadījumā.
5.2. Pasūtītājam ir tiesības:
5.2.1. dot Izpildītājam saistošus norādījumus par Līguma izpildi, ciktāl tas nemaina Līguma priekšmetu;
5.2.2. mainīt Tehniskajā specifikācijā norādīto Pakalpojumu apjomu, to samazinot vai palielinot, atbilstoši Pasūtītāja faktiskajām vajadzībām, rakstiski par to iepriekš paziņojot Izpildītājam;
5.2.3. Pasūtītājam ir tiesības pasūtīt arī citus pakalpojumus, kas nav Tehniskajā specifikācijā un/vai Finanšu piedāvājumā un ko piedāvā Izpildītājs, bet ne lielākā apjomā kā 10 % no Kopējās līgumsummas.

6. Norēķinu kārtība
6.1. Par savlaicīgu un kvalitatīvu Pakalpojumu izpildi Pasūtītājs maksā Maksājumu ievērojot Finanšu piedāvājumā noteiktās vienību cenas.
6.2. PVN samaksa tiek veikta Latvijas Republikas normatīvajos aktos noteiktajā kārtībā.
6.3. Pasūtītājs samaksā Maksājumu 30 (trīsdesmit) dienu laikā pēc Akta abpusējas parakstīšanas un attiecīgā Izpildītāja rēķina saņemšanas. Izpildītājs rēķinu izraksta ne vēlāk kā līdz Pakalpojumu sniegšanas mēnesim sekojošā mēneša 5. datumam.
6.4. Maksājumā ietverti visi nodokļi un nodevas, izņemot PVN, kā arī visi iespējamie Izpildītāja izdevumi, kas nepieciešami Izpildītāja saistību izpildei Līguma ietvaros.
6.5. Samaksa tiek veikta ar naudas pārskaitījumu Izpildītāja norādītajā norēķinu kontā kredītiestādē. Par maksājumu veikšanas dienu uzskatāms datums, kad kredītiestādē iesniegts attiecīgs maksājuma uzdevums.
6.6. Puses Līguma ietvaros izrakstāmos rēķinus sagatavo elektroniski: 
6.6.1. Pasūtītājam adresētos e-rēķinus, norādot noslēgtā līguma numuru un ievērojot noteikumu “vienā rēķinā – viens līgums”, ir jānosūta uz e-adresi EINVOICES@40003109638. E-rēķinus jāiesūta XML formātā atbilstoši PEPPOL BIS Billing 3.0 specifikācijai, izmantojot kādu no zemāk norādītajiem kanāliem: 
• E-rēķinu sūtīšana no grāmatvedības sistēmas;
• E-rēķinu sūtīšana izmantojot PEPPOL tīklu (Pan-European Public Procurement Online) starptautiski izmantota platforma starpvalstu iepirkumu dokumentu apmaiņai);
• E-rēķina sūtīšana no e-rēķinu operatora Unifiedpost AS portāla banqup.lv; Portāla URL adrese https://www.banqup.com/lv/lv-lv.
Pasūtītājam adresētos rēķinus (kas vēl nav e-rēķini) ir jānosūta uz e-pastu: erekini@rigasnami.lv. Rēķinā jāiekļauj Sabiedrības noslēgtā pakalpojuma/preču līguma numurs, rēķins jānosūta PDF un/vai XML formātā.
6.6.2. Izpildītājam adresētie rēķini nosūtāmi uz Līguma 14.sadaļā norādītajām e-adresēm vai attiecīgi e-pastiem.
6.7. Maksājumus, kuriem netiek noteikts maksāšanas termiņš (tajā skaitā arī līgumsods), Puses samaksā 30 (trīsdesmit) dienu laikā no maksāšanas pienākuma iestāšanās dienas.

7. Apakšuzņēmēju un personāla nomaiņas un piesaistes kārtība
7.1. Pakalpojumu izpildē Izpildītājs drīkst iesaistīt tikai ar Pasūtītāju saskaņotus Apakšuzņēmējus, ja tiem nododamo darbu vērtība sasniedz vismaz 10 000 EUR bez PVN.
7.2.  Informāciju par jauna Apakšuzņēmēja piesaistīšanu Izpildītājs iesniedz Pasūtītājam, rakstveidā nosūtot to uz Līgumā norādīto Pasūtītāja elektronisko adresi.
7.3. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla nomaiņu, kā arī veikt papildu Apakšuzņēmēja iesaistīšanu Līguma izpildē.
7.4. Izpildītāja Iepirkuma piedāvājumā norādīto personālu pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla nomaiņai, ja pastāv kāds no šādiem nosacījumiem:
7.4.1. piedāvātais personāls neatbilst Iepirkuma nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;
7.4.2.Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu iekļauti piedāvājumā, ietekmētu piedāvājuma izvēli atbilstoši Iepirkumā noteiktajiem piedāvājuma izvērtēšanas kritērijiem.
7.5. Izpildītājs drīkst veikt jauna Apakšuzņēmēja piesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu Apakšuzņēmēja iesaistīšanai Līguma izpildē.
7.6. Pasūtītājs pieņem lēmumu atļaut vai atteikt Izpildītāja personāla nomaiņu vai jauna Apakšuzņēmēja iesaistīšanu Līguma izpildē Līguma 7.4. un 7.5. punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 7.4.un 7.5. punktu. 
7.7.  Izpildītājam ir pienākums nomainīt ikvienu no Līguma saistību izpildē iesaistītā (Izpildītāja Piedāvājumā minētā vai nomainītā) personāla pārstāvjiem, ja to pieprasa Pasūtītājs un pamato ar kādu no šādiem iemesliem:
7.7.1. atkārtota pavirša savu pienākumu pildīšana;
7.7.2. nekompetence vai nolaidība;
7.7.3. Līgumā noteikto saistību vai pienākumu nepildīšana.
7.8. Izpildītāja rīcībā jābūt tehniskajam personālam un aprīkojumam, kas nepieciešams kvalitatīvai un sekmīgai Līguma izpildei. Nepieciešamības gadījumā Izpildītājs piesaista papildus jomas speciālistus sekmīgai Līguma izpildei.

8. Garantija
8.7. Izpildītājs atbild par izpildīto Pakalpojumu kvalitāti, Pakalpojumu un to izpildē izmantoto materiālu, iekārtu, tehnoloģiju kvalitāti, atbilstību tehniskajām prasībām, Līguma dokumentācijai un Latvijas Republikas noteiktajiem standartiem, un par to drošu ekspluatāciju.
8.8. Sniegto Pakalpojumu garantijas laiks ir 24 (divdesmit četri) mēneši no Akta abpusējas parakstīšanas dienas. Garantijas termiņš attiecas uz bojājumiem, kas radušies Pakalpojumu izpildes laikā.
8.9. Izpildītājs apņemas 5 (piecu) darbdienu laikā pēc Pasūtītāja paziņojuma saņemšanas par saviem līdzekļiem novērst garantijas laikā pēc Pakalpojuma sniegšanas atklājušos un/vai radušos defektus, bojājumus, neprecizitātes un citas nepilnības. Ja objektīvu šķēršļu dēļ (tehniski vai tehnoloģiski Pakalpojumu sniegšanas termiņš pārsniedz 5 (piecas) darbdienas) Izpildītājs objektīvu apstākļu dēļ nevar novērst konstatētos defektus šajā punktā noteiktajā termiņā, Puses ir tiesīgas vienoties par citu defektu novēršanas termiņu. Uz garantijas Pakalpojumiem ir attiecināmi tie paši Līguma nosacījumi kā uz Pakalpojumiem.
8.10. Ja Izpildītājs uzskata, ka nav atbildīgs par garantijas laikā radušos defektu, tas 3 (trīs) darbdienu laikā no Pasūtītāja pretenzijas saņemšanas dienas par to rakstiski paziņo Pasūtītājam, norādot objektīvu pamatojumu. Ja Pasūtītājs 5 (piecu) darbdienu laikā nesaņem minēto Izpildītāja paziņojumu, uzskatāms, ka Izpildītājs ir piekritis izvirzītajai pretenzijai. Strīdus un domstarpības Puses atrisina pārrunu ceļā vai pieaicinot neatkarīgu ekspertu.
8.11. Ja Izpildītājs pēc Pasūtītāja paziņojuma saņemšanas neuzsāk garantijas Pakalpojumu sniegšanu vai neiesniedz Pasūtītājam rakstisku paziņojumu par pamatotu atteikumu sniegt garantijas Pakalpojumus, Pasūtītājs ir tiesīgs uzskatīt, ka Izpildītājs atsakās sniegt garantijas Pakalpojumus.
8.12. Ja Izpildītājs atsakās sniegt garantijas Pakalpojumus, Pasūtītājs bez saskaņošanas ar Izpildītāju ir tiesīgs šo Pakalpojumu sniegšanai pieaicināt citu Pakalpojumu sniedzēju. Šajā gadījumā Izpildītājam ir pienākums 15 (piecpadsmit) darbdienu laikā no pieprasījuma un rēķina saņemšanas dienas, kompensēt Pasūtītājam garantijas Pakalpojumu sniegšanas rezultātā radušos izdevumus.
8.13. Izpildītājs apņemas 10 (desmit) darbdienu laikā no Līguma noslēgšanas dienas, bet jebkurā gadījumā pirms Pakalpojuma uzsākšanas, iesniegt Pasūtītājam dokumentu (polišu, polišu pieteikumu un pielikumu (ja tādi ir), saistīto noteikumu, apdrošināšanas prēmijas iemaksu apliecinošus dokumentus) kopijas, kā arī pēc Pasūtītāja pieprasījuma uzrādot to oriģinālus, ja šos dokumentus Izpildītājs jau nav iesniedzis savā piedāvājumā Iepirkumam, kas apliecina civiltiesiskās atbildības apdrošināšanu no Pakalpojuma uzsākšanas līdz Pakalpojuma garantijas laika beigām.

9. Pušu atbildība un strīdu risināšanas kārtība
9.7. Izpildītājs atbild par sniegto Pakalpojumu atbilstību Latvijas Republikā spēkā esošajos normatīvajos aktos noteiktām prasībām.
9.8. Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildi vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 15 (piecpadsmit) darbdienu laikā no paziņojuma saņemšanas dienas.
9.9. Risku par Līgumā neparedzētām piegādēm, izdevumiem un Pakalpojumiem, kas nepieciešami Līguma pilnīgai izpildei, uzņemas Izpildītājs, tai skaitā neparedzēto Pakalpojumu izmaksas, kas nav iekļautas Līgumsummā vai Tehniskajā un finanšu piedāvājumā norādītajos izcenojumos, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Līguma priekšmeta arī tad, ja tās nav tieši norādītas Līgumā.
9.10. Ja Izpildītājs nepienācīgi pilda Līgumā paredzētās saistības, Pasūtītājs ir tiesīgs Izpildītājam piemērot līgumsodu 0,5 % (puse no procenta) apmērā no Kopējās līgumsummas par katru pārkāpuma kalendāro dienu, bet ne vairāk kā 10 % (desmit procentus) no Kopējās līgumsummas.
9.11. Ja Izpildītājs kavē Pakalpojumu sniegšanu, Pasūtītājs ir tiesīgs Izpildītājam piemērot līgumsodu 0,5 % (puse no procenta) apmērā no attiecīgo Pasūtījuma summas par katru pārkāpuma kalendāro dienu, bet ne vairāk kā 10 % (desmit procentus) no attiecīgo Pakalpojumu Līgumsummas.
9.12. Jebkura maksājuma, kas izriet no Līguma, samaksas kavējuma gadījumā samaksu nesaņēmusī Puse ir tiesīga piemērot otrai Pusei nokavējuma procentus 0,5 % (puse no procenta) apmērā no kavētā maksājuma summas par katru kavējuma kalendāro dienu, bet ne vairāk kā 10 % (desmit procentus) no kavētā maksājuma summas.
9.13. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem. Līgumsods nav zaudējumu atlīdzība.
9.14. Ja Izpildītājs nespēj sniegt Pakalpojumus Līgumā noteiktajā kārtībā vai termiņā, vai Pasūtītājam ir iebildumi par Pakalpojumu kvalitāti un to atbilstību Līguma noteikumiem, vai Izpildītājs atsakās vai vilcina nepilnību novēršanu vairāk kā par 5 (piecām) darbdienām, tad Pasūtītājam ir tiesības attiecīgo Līguma saistību nodot izpildei trešajai personai. Šādā gadījumā Izpildītājs 15 (piecpadsmit) darbdienu laikā no pieprasījuma un rēķina saņemšanas dienas, sedz visus Pasūtītājam radušos izdevumus un zaudējumus. Izdevumu un zaudējumu atlīdzība neatbrīvo Izpildītāju no pārējo Līguma saistību izpildes.
9.15. [bookmark: _Hlk129557839]Puses apņemas neizpaust informāciju, kas saistīta ar Līgumu, kā arī cita veida konfidenciālu informāciju (komercnoslēpumu) par otras Puses pakalpojumiem, darbību, tehnoloģiskajiem risinājumiem, peļņu, kas tām kļuvusi zināma par otru Pusi Līguma darbības laikā, izņemot gadījumus, kad informācija sniedzama saskaņā ar Latvijas Republikas normatīvajiem aktiem. Ja kāda no Pusēm bez otras Puses iepriekšējas rakstiskas piekrišanas izpauž konfidenciālo informāciju jebkurai trešajai personai, informāciju izpaudusī Puse atbild otrai Pusei par tā rezultātā nodarītajiem zaudējumiem neatkarīgi no informācijas izpaušanas veida. Konfidencialitātes saistībai nav laika ierobežojuma un uz to neattiecas Līguma darbības termiņš. Izpildītāja atbildība iestājas arī gadījumos, kad konfidencialitātes prasības pārkāpumu pieļauj jebkura Izpildītāja Līguma izpildē piesaistītā persona.
9.16. Puses savlaicīgi informē par izmaiņām savos rekvizītos, apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties, bet ne ilgāk kā 2 (divu) darbdienu laikā, ziņo viena otrai par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt Līgumā noteikto saistību izpildi, kā arī par nepieciešamām darbībām apstākļu novēršanai.
9.17. Puses visas domstarpības, kas izriet un rodas sakarā ar Līgumu, tā izpildi, izbeigšanu vai spēkā esamību, risinās abpusējās sarunās. Ja sarunu rezultātā Puses nevienojas, tad strīds izskatāms Latvijas Republikas tiesā saskaņā ar spēkā esošajiem normatīvajiem aktiem.
9.18. Ja Izpildītājs nepilda vai nepienācīgi pilda savas  Līgumā noteiktās saistības, Pasūtītājs ir tiesīgs nodot kavēto maksājumu piedziņas tiesības trešajām personām, t.sk., nododot Izpildītāja personas datus to apstrādei parāda piedziņas nolūkos un/vai šo datu ievietošanu publiskajās (parādnieku) datu bāzēs.
9.19. Ja saistību neizpildes vai nepienācīgas izpildes gadījumā Pasūtītājs ir uzdevis trešajām personām veikt parāda atgūšanas/piedziņas darbības attiecībā pret Izpildītāju, Izpildītājam papildu parāda apmaksai ir pienākumus segt piedziņas izmaksas. Puses vienojas, ka minētos piedziņas izdevumus tieši no Izpildītāja ir tiesīgi iekasēt un piedzīt attiecīgi pilnvaroti parādu piedziņas uzņēmumi/iestādes saskaņā ar savu cenrādi.

10. Līguma darbības laiks, grozīšanas un izbeigšanas kārtība
10.7. Līgums stājas spēkā tā parakstīšanas dienā un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
10.8. Pasūtītājam ir tiesības vienpusējā kārtā atkāpties no Līguma, neatlīdzinot Izpildītājam nekādus zaudējumus, nosūtot par to Izpildītājam rakstisku paziņojumu, ja:
10.8.1. Līguma saistības netiek pildītas atbilstoši Latvijas Republikā spēkā esošo normatīvo aktu prasībām un/vai Līguma prasībām un/vai kvalitātes prasībām un/vai Izpildītājs kādā citā veidā nepilda vai nepienācīgi pilda Līgumā noteiktās saistības, un pēc pretenzijas saņemšanas no Pasūtītāja 5 (piecu) darbdienu laikā nav novērsis pārkāpumu;
10.8.2. [bookmark: _Hlk129558614]ja Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, pārstāvēttiesīgajai personai vai prokūristam vai personālsabiedrības biedram, ja Izpildītājs ir personālsabiedrība, vai personai, uz kuras iespējām Izpildītājs ir balstījies, lai apliecinātu tā kvalifikācijas atbilstību iepirkuma dokumentos noteiktajām prasībām), ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.9. Ja Pasūtītājs vienpusēji atkāpjas no Līguma saskaņā ar 10.2. punktu vai Izpildītājs vienpusēji atkāpjas un no Līguma pirms tajā noteikto saistību izpildes, atskaitot Līguma 10.6. punkta gadījumu, Izpildītājs atlīdzina Pasūtītājam visus tiešos un netiešos zaudējumus, kā arī Pasūtītājam ir tiesības pieprasīt Izpildītājam maksāt līgumsodu 10 % (desmit procentu) apmērā no Kopējās līgumsummas. Pasūtītājs samaksā Izpildītājam tikai par tiem Pakalpojumiem, kas ir pienācīgi sniegti, pieņemti ar Aktu un atbilst Līguma nosacījumiem.
10.10. [bookmark: _Hlk129558874]Ja Izpildītājs nenodrošina Pakalpojumu sniegšanu Līguma 3.1. punktā noteiktajā termiņā, Pasūtītājam ir tiesības vienpusēji atkāpties no Līguma, un Izpildītājs 10 (desmit) darbdienu laikā no Pasūtītāja paziņojuma saņemšanas maksā Pasūtītājam līgumsodu 1000,- EUR (viens tūkstotis eiro) apmērā un atlīdzina citus Pasūtītājam radušos zaudējumus.
10.11. Pasūtītājam ir tiesības vienpusējā kārtā atkāpties no Līguma jebkurā laikā, atsakoties no Pakalpojumu sniegšanas un neatlīdzinot jebkādus Izpildītāja tiešos vai netiešos zaudējumus, par to 10 (desmit) darbdienas iepriekš rakstiski paziņojot Izpildītājam, ja:
10.11.1. Pasūtītājam zūd nepieciešamība pēc Pakalpojumiem vai tas ir konstatējis labāku piedāvājumu;
10.11.2. ir uzsākts Izpildītāja maksātnespējas vai likvidācijas process.
10.12. Izpildītājam ir tiesības vienpusējā kārtā atkāpties no Līguma, par to 10 (desmit) darbdienas iepriekš rakstiski paziņojot Pasūtītājam, ja Pasūtītājs vismaz 30 (trīsdesmit) kalendārās dienas nepamatoti kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas Pasūtītājam.
10.13. Izpildītājs nekavējoties, bet ne vēlāk kā 2 (divu) darbdienu laikā rakstiski paziņo Pasūtītājam par objektīviem apstākļiem, kas radušies neatkarīgi no Izpildītāja, ko viņš nevarēja paredzēt un novērst un kavē Pakalpojumu sniegšanu Līgumā noteiktajā termiņā, un saskaņo ar Pasūtītāju tālāko rīcību, tai skaitā var pagarināt Līgumā noteikto Pakalpojumu sniegšanas termiņu. Ja šāds paziņojums nav saņemts šajā punktā norādītajā termiņā, tad Izpildītājam nav tiesību uz termiņa pagarinājumu.
10.14. Līgumā var tikt veikti būtiski grozījumi Publisko iepirkumu likuma izpratnē šādos gadījumos:
10.14.1. Līguma darbības laikā, Izpildītājs ir tiesīgs prasīt paaugstināt Pakalpojumu cenas un Pasūtītājs ir tiesīgs piekrist paaugstināt šīs cenas, ja tam ir objektīvs pamatojums (pamatojoties uz Centrālas statistikas pārvaldes inflācijas kalkulatora radītājiem, energoresursu vai degvielas cenas paaugstināšanu u.c.). Cenu izmaiņas stājās spēkā tikai pēc tam, kad Puses paraksta savstarpēju vienošanos.
10.14.2. ja līdz Līguma 2.2. punktā norādītā Pakalpojumu sniegšanas termiņa beigām Kopējā līgumsumma nav sasniegta, Pakalpojumu sniegšanas termiņš var tikt pagarināts.
10.15. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.

11. Nepārvaramā vara
11.7. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā, ko Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi ugunsgrēki, zemestrīces, citas dabas parādības, kara darbība, valsts varas un pārvaldes institūciju darbība un jebkuri citi nepārvaramas varas apstākļi, kas nav pakļauti Pušu saprātīgai kontrolei.
11.8. Pusei, kura atsaucas uz nepārvaramas varas apstākļu iestāšanos, 3 (trīs) darbdienu laikā, ja tas iespējams, rakstiski jāpaziņo otrai Pusei par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību.
11.9. Ja nepārvaramas varas apstākļi skar Izpildītāju un Pasūtītājs rakstveidā nav norādījis citādāk, Izpildītājam ir jāturpina pildīt savas saistības saskaņā ar Līgumu tik ilgi, cik tas ir praktiski iespējams, un ir jāmeklē visus saprātīgo alternatīvu veidus, lai nodrošinātu Līguma izpildi tādā mērā, kādā to nav ierobežojuši nepārvaramās varas apstākļi, izņemot gadījumus, kad Pakalpojumu sniegšana nav tieši un nepārprotami aizliegta saskaņā ar valsts vai pašvaldības institūcijas normatīvo aktu prasībām vai atsevišķiem norādījumiem.

12. Personas datu apstrādes noteikumi
12.7. Parakstot Līgumu, Izpildītājs apliecina, ka ir iepazinies ar Pasūtītāja privātuma paziņojumu “SIA “Rīgas nami” privātuma paziņojums”, kas ir izvietots Pasūtītāja interneta vietnē: https://www.rigasnami.lv/lv/par-mums/personas-datu-aizsardziba, kā arī ir informēts, ka šāds paziņojums var tikt vienpusēji mainīts no Pasūtītāja puses un aktuālā paziņojuma redakcija tiks izvietota iepriekš norādītajā Pasūtītāja interneta vietnē.
12.8. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
12.9. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.

13. Citi noteikumi
13.7. Pasūtītāja pārstāvis un Izpildītāja pārstāvis Līguma ietvaros ir tiesīgi, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai komunicēt ar otru Pusi, pieprasīt no otras Puses informāciju, sniegt otrai Pusei informāciju, piedalīties sapulcēs, organizēt ar Līgumu saistītās dokumentācijas, Pakalpojumu nodošanu/pieņemšanu, dot norādījumus par Līguma izpildi, parakstīt Aktus, saskaņot pārstāvju maiņu, neveicot grozījumus Līgumā (pēc pārstāvja maiņas saskaņojuma, paziņojums par pārstāvju maiņu kļūst par Līguma neatņemamu sastāvdaļu), kā arī veikt citas darbības, kas saistītas ar pienācīgu Līgumā paredzēto saistību izpildi.
13.8. Ja kādu iemeslu dēļ daļa no Līguma noteikumiem nevar tikt izpildīta, tad tie nevar ietekmēt visa Līguma spēku, un atlikušie noteikumi no Līguma ir atdalāmi un paliek spēkā.
13.9. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
13.10. Ja rodas pretrunas starp Iepirkuma dokumentiem un Piedāvājuma dokumentiem, noteicošais ir Iepirkuma dokumentos noteiktais, ja Pasūtītājs nenosaka, vai Puses nevienojas, citādāk.
13.11. Ja kāds no Līguma noteikumiem zaudē spēku, kļūst nelikumīgs vai neīstenojams, tas nekādā veidā neietekmē pārējo Līguma noteikumu spēkā esamību, likumību vai īstenojamību. Puses ar šo apņemas labticīgās sarunās pēc iespējas ātri vienoties par spēku zaudējušā, nelikumīgā vai neīstenojamā noteikuma aizstāšanu ar citu spēkā esošu, likumīgu un īstenojamu noteikumu, kas pēc tā ekonomiskās būtības pēc iespējas tuvāk atbilst spēku zaudējušā, nelikumīgā vai neīstenojamā noteikuma būtībai.
13.12. Līguma sadaļu virsraksti tiek lietoti tikai teksta labākai pārskatāmībai un tādēļ nevar tikt izmantoti Līguma interpretācijai.
13.13. Pasūtītājs informē Izpildītāju par:
13.13.1. kārtību, kādā atbilstoši Trauksmes celšanas likumam SIA “Rīgas nami” darbojas iekšējā trauksmes celšanas sistēma, un tā ir pieejama Pasūtītāja tīmekļa vietnē https://www.rigasnami.lv/lv/par-mums/trauksmes-celsana;
13.13.2. Pasūtītāja darba aizsardzības instrukciju trešajām personām, kuras atrodas vai strādā Pasūtītāja telpās vai teritorijā, un tā ir pieejama Pasūtītāja tīmekļa vietnē https://www.rigasnami.lv/uploads/files/R%C4%ABgas%20nami/Saistosie%20dokumenti/RN-18-19-not.pdf.
13.14. Līgums sagatavots latviešu valodā ar pielikumiem un parakstīts elektroniski. Līgumam tā noslēgšanas brīdī kā tā sastāvdaļas ir pievienoti šādi pielikumi: 
1. pielikums – Tehniskā specifikācija;
2. pielikums – Finanšu piedāvājums;
3. pielikums – Personāla, apakšuzņēmēju saraksts.

14. Pušu rekvizīti un paraksti

		Pasūtītājs:
SIA “Rīgas nami”
Reģ. Nr. 40003109638
Juridiskā adrese: Rātslaukums 5, 
Rīga, LV – 1050 
E-pasts: rigasnami@rigasnami.lv 
Banka: AS “SEB banka”
Konta Nr. LV16UNLA0040001650000
Bankas kods: UNLALV2X
E-adrese e-rēķiniem: EINVOICES@40003109638
E-pasts ne e-rēķiniem: rekini@rigasnami.lv 


(paraksts)
________________________________
______________



	Izpildītājs:
______________
Reģ. Nr. _______________
Juridiskā adrese: ______________
E-pasts: ______________
Banka: ______________
Konta Nr. ______________
Bankas kods: ______________


(paraksts)
________________________________
______________




	



Dokuments parakstīts ar drošiem elektroniskiem parakstiem un satur laika zīmogus.

